Excursió a la costa i muntanya catalanes 579 



Bona part del matí el passàrem seguint les runes, rebent 

 les explicacions del Dr. Cazurro, que tant ha treballat per 

 aquella localitat, i visitant les excavacions que l'Institut d'Es- 

 tudis Catalans du a terme. 



Cap a mitgdia sortí el sol, i amb això la vista d'aquella 

 regió guanyà a nostres ulls un cent per cent. L'estona de bon 

 temps l'aprofitàrem, cadascú segons ses aficions, recollint 

 exemplars per a engrossir les col•leccions dels Museus amb un 

 record d'aquesta bonica excursió. 



Tant ens entretinguérem, que se'ns féu tard, tenint de de- 

 sistir de l'anada a Roses, que entrava en el programa com a 

 punt a propòsit per el dinar. Així, doncs, amb gran sentiment 

 de tots, tinguérem de decidir-nos a fer-ho en el xalet que 

 hi ha en les mateixes excavacions. 



Per un assumpte urgent fou cridat telegràficament a Bar- 

 celona nostre estimat President, Sr. Andreu, tenint tots un ver 

 sentiment que no pogués acompanyar-nos fins al final de 

 l'excursió, puix sa companyia, sempre gratíssima, ho era molt 

 més en aquella ocasió en què, per les circumstàncies i lloc, 

 regnava allí una franca cordialitat i alegria, que tan contri- 

 buïa ell a sostenir. També tinguérem de lamentar l'absència 

 del Dr. Galiano, qui ens deixà, acompanyant fins a Barcelona 

 el Sr. President. 



Després del suculent dinar, en què els geòlegs es con- 

 venceren de que és millor la zoologia que la geologia (a l'hora 

 de menjar), descansàrem una estona, i cap a les cinc de la 

 tarda amb els autos ens dirigírem a Figueres, la formosa ciutat 

 empordanesa, on pernoctàrem. Veient que el temps no ens 

 acompanyava, s'acordà que si a l'endemà plovia, en lloc de 

 fer l'excursió al Montseny aniríem a Olot i Banyoles, dues 

 excel•lents estacions per els geòlegs. 



L'endemà, amb gran sentiment de tots els representants 



